คันห่อง

คันห่อง, ต้นหอง, ตันหอง หรือ เทียนหอง (เสียชีวิต  พฤษภาคม ค.ศ. 271([泰始七年]夏四月，....北地胡寇金城，凉州刺史牵弘讨之。群虏内叛，围弘于青山，弘军败，死之。) จิ้นชู เล่มที่ 03. เดือนนี้เทียบได้กับช่วงเวลาระหว่างวันที่ 27 เมษายนถึง 25 พฤษภาคม ค.ศ. 271 ในปฏิทินจูเลียน) มีชื่อในภาษาจีนกลางว่า เชียน หง () เป็นขุนนางในยุคราชวงศ์จิ้นของจีน เคยรับราชการในรัฐวุยก๊กในยุคสามก๊ก เชียน เจา () บิดาของคันห่องเป็นขุนพลที่มีชื่อเสียงของรัฐวุยก๊ก

 ประวัติ 
คันห่องเป็นบุตรชายคนที่สองของเชียน เจา () ขุนพลของรัฐวุยก๊กในยุคสามก๊ก เดิมคันห่องรับราชการเป็นเจ้าเมือง ( ไท่โฉ่ว) ของเมืองหลงเส (隴西郡 หล่งซี; อยู่บริเวณอำเภอหล่งซี มณฑลกานซู่ในปัจจุบัน)

ปลายปี ค.ศ. 263 คันห่องเข้าร่วมในการศึกที่รบกับจ๊กก๊กซึ่งเป็นรัฐอริของวุยก๊ก โดยคันห่องเป็นผู้ใต้บังคับบัญชาของเตงงายขุนพลวุยก๊ก หลังการล่มสลายของจ๊กก๊ก ราชสำนักวุยก๊กแต่งตั้งให้คันห่องเป็นเจ้าเมืองของเมืองจ๊ก (蜀郡 สู่จฺวิ้น; อยู่บริเวณนครเฉิงตู มณฑลเสฉวนในปัจจุบัน) 

ระหว่างปี ค.ศ. 264 และ ค.ศ. 265 คันห่องได้เลื่อนตำแหน่งเป็นผู้พิทักษ์ทัพกระตุ้นพลานุภาพ ( เจิ้นเวย์ฮู่จฺวิน)

ในปี ค.ศ. 266 หลังราชวงศ์จิ้นขึ้นมาแทนที่รัฐวุยก๊กในเดือนกุมภาพันธ์ของปีนั้น คันห่องได้รับการแต่งตั้งเป็นข้าหลวงมณฑล ( ชื่อฉื่อ) ของมณฑลยังจิ๋ว (揚州 หยางโจง) 

ประมาณเดือนกุมภาพันธ์ของปี ค.ศ. 270([泰始六年]春，正月，吴丁奉入涡口，扬州刺史牵弘撃走之。) จือจื้อทงเจี้ยน เล่มที่ 79. เดือนนี้เทียบได้กับช่วงเวลาระหว่างวันที่ 8 กมภาพันธ์ถึง 8 มีนาคม ค.ศ. 270 ในปฏิทินจูเลียน คันห่องขับไล่การบุกที่นำโดยเตงฮองขุนพลจากง่อก๊กที่เป็นรัฐอริของราชวงศ์จิ้น ในช่วงเวลานั้นคันห่องขัดแย้งกับผู้บังคับบัญชาคือตันเกี๋ยน ( เฉิน เชียน) ผู้รับผิดชอบกำกับดูแลราชการทหารโดยรวมของมณฑลยังจิ๋ว ทั้งคันห่องและตันเกี๋ยนเขียนฎีกาถึงจักรพรรดิสุมาเอี๋ยนเพื่อกล่าวหากันและกันว่าไร้ความสามารถ จักรพรรดิสุมาเอี๋ยนจึงทรงแต่งตั้งให้คันห่องเป็นข้าหลวงมณฑลของมณฑลเลียงจิ๋ว (涼州 เหลียงโจว)

ในปี ค.ศ. 271 ทูฟ่า ชู่จีเหนิง (禿髮樹機能) ผู้นำชนเผ่าเซียนเปย์ เริ่มก่อกบฏในเมืองเป่ย์ตี้ (北地郡 เป่ย์ตี้จฺวิ้น; อยู่บริเวณนครถงชฺวาน มณฑลฉ่านซีในปัจจุบัน) และนำทัพชนเผ่าเข้าโจมตีเมืองกิมเสีย (金城郡 จินเฉิงจฺวิ้น; อยู่บริเวณอำเภอยฺหวีจง มณฑลกานซู่ในปัจจุบัน) คันห่องข้าหลวงมณฑลเลียงจิ๋วจึงนำทัพหลวงเข้าโจมตีกบฏ แต่ด้วยเหตุที่คันห่องขาดความสามารถจึงกลับทำให้ชนเผ่าเกี๋ยง (羌 เชียง) ก่อกบฏด้วยเช่นกัน  ในที่สุดคันห่องก็ถูกกบฏต้อนจนมุมและถูกสังหารในที่รบ

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ฝาง เสฺวียนหลิง (บก.) (648). จิ้นชู.

หมวดหมู่:ขุนพลของวุยก๊ก
หมวดหมู่:ขุนนางของวุยก๊ก
หมวดหมู่:บุคคลในยุคราชวงศ์จิ้นตะวันตก
หมวดหมู่:บุคคลในยุคสามก๊กที่ถูกสังหารในยุทธการ
หมวดหมู่:ข้าราชการในยุคราชวงศ์จิ้น
หมวดหมู่:บุคคลในยุคราชวงศ์จิ้นที่ถูกสังหารในยุทธการ